**Fejér Megyei Önkormányzat Közgyűlésének**

**227/2019. (XI.21.) határozata**

**a Fejér Megyei Cigány Területi Nemzetiségi Önkormányzattal kötött Együttműködési Megállapodás 2020. évre vonatkozó felülvizsgálatáról**

A Fejér Megyei Közgyűlés megtárgyalta a „Javaslat a Területi Nemzetiségi Önkormányzatokkal kötött együttműködési megállapodások felülvizsgálatára ” c. előterjesztést és a Nemzetiségek jogairól szóló 2011. évi CLXXIX. tv. 80. § (2) bekezdése alapján a **Fejér Megyei Cigány Területi Nemzetiségi Önkormányzattal kötött Együttműködési Megállapodás 2020. évre vonatkozó** felülvizsgálati kötelezettségével összefüggésben az alábbi határozatot hozta:

1. A Közgyűlés a 225/2019.(XI.21.) önkormányzati határozattal elfogadott - az önkormányzati választásokat követően felülvizsgált - Együttműködési Megállapodást 2020. év vonatkozásában felülvizsgálta és megállapította, hogy annak további módosítása nem indokolt, ezzel összefüggésben az Együttműködési Megállapodást a közgyűlés hatályában változatlan tartalommal fenntartja.
2. A Közgyűlés megállapítja, hogy - az 1.) pontban foglaltakra tekintettel- a Fejér Megyei Önkormányzat és Szervei Szervezeti és Működési szabályzatának módosítása – a 2019. december 12-i közgyűlésen napirendre kerülő módosítást meghaladóan - nem indokolt, ezzel összefüggésben a közgyűlés a szervezeti és működési szabályzatot hatályában változatlan tartalommal fenntartja.
3. A határozat a Fejér Megyei Közgyűlés és Szervei Szervezeti és Működési Szabályzatának módosításáról, elfogadásáról szóló rendelet hatálybalépése napján lép hatályba.

**Felelős:** Dr. Molnár Krisztián

 közgyűlés elnöke

**Határidő**: 2019. december 12.

Székesfehérvár, 2019. november 21.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: